**არასამეწარმეო (არაკომერციული) იურიდიული პირი - „მზრუნველობას მოკლებულთა სასადილო“ - წესდება**

**მუხლი 1**

**ზოგადი დებულებები**

1.1.არასამეწარმეო (არაკომერციული) იურიდიული პირი ,,მზრუნველობას მოკლებულთა სასადილო“ არის კერძო სამართლის არასამეწარმეო (არაკომერციული) იურიდიული პირი, რომელიც შექმნილია საქართველოს ორგანული კანონის “ადგილობრივი თვითმმართველობის კოდექსი” საფუძველზე, საქართველოს კანონმდებლობის მოთხოვნათა შესაბამისად და მისი მიზანია მზრუნველობას მოკლებული და უმწეო ადამიანეიბს კვებით უზრუნველყოფა.

1.2. ,,მზრუნველობას მოკლებულთა სასადილო“-ს დამფუძნებელია თეთრიწყაროს მუნიციპალიტეტი, (საიდენტიფიკაციო კოდი 230869254, რეგისტრაციის სერია რსთ#121/472963, რეგისტრირებული რუსთავის საგადასახადო ინსპექციის მიერ, 2006 წლის 29 ნოემბერი) რომლის წარმომადგენლობაზე უფლებამოსილი პირია მუნიციპალიტეტის გამგებელი ბესიკ წიკლაური. (დაბადებული 28.05.1974 წელი ქ. თბილისი საქართველოს მოქალაქის პირადობის მოწმობა N ბ 0374575 პირადი N01010015906 გაცემული თბილისი ვაკე-საბურთალოს შსს მესამე განყოფილების მიერ, მცხოვრები ქ. თბილისი ზემო ვეძისის დას. 50. არჩეული თეთრიწყაროს მუნიციპალიტეტის გამგებლად 2014 წლის 15 ივნისს.)

1.3 ,,მზრუნველობას მოკლებულთა სასადილო“ ხელმძღვანელობს ,,საქართველოს საქართველოს კონსტიტუციით“, საქართველოს სამოქალაქო კოდექსით” საქართველოს ორგანული კანონით “ადგილობრივი თვითმმართველობის კოდექსი“ ამ წესდებით და მოქმედი კანონმდებლობის შესაბამისად.

1.4. ,,მზრუნველობას მოკლებულთა სასადილო“ შექმნილია განუსაზღვრელი ვადით.M

**მუხლი 2**

**სახელწოდება, იურიდიული მისამართი და სტატუსი**

2.1 ,,მზრუნველობას მოკლებულთა სასადილო“-ს სრული სახელწოდებაა - არასამეწარმეო (არაკომერციული) იურიდიული პირი ,,მზრუნველობას მოკლებულთა სასადილო“.

2.2 სამსახურის იურიდიული მისამართი: საქართველო, თეთრიწყაროს მუნიციპალიტეტი, ქ. თეთრიწყარო, რუსთაველის ქ. #9.

2.3 ,,მზრუნველობას მოკლებულთა სასადილო“-ს გააჩნია იურიდიული პირის ყველა ატრიბუტი, ბეჭედი, დამოუკიდებელი ბალანსი, საბანკო ანგარიშები და სხვა.

2.4. ,,მზრუნველობას მოკლებულთა სასადილო“-ს ელექტრონული მისამართია: ელ.ფოსტა Tmmsen@yahoo.com ტელეფონი: 593449258

**მუხლი 3**

**,,მზრუნველობას მოკლებულთა სასადილო“-ს საქმიანობის მიზნები**

,,მზრუნველობას მოკლებულთა სასადილო“-ს მიზანია:

ა) მზრუნველობას მოკლებული და უმწეო მოქალაქეების დღიური ერთჯერადი კვებით უზრუნველყოფა;

ბ) მართვის ისეთი მექანიზმის დანერგვა, რომელიც ხელს შეუწყობს ამ წესდებით დასახული მიზნების მიღწევას;

**მუხლი 4**

**,,მზრუნველობას მოკლებულთა სასადილო“-ს მართვა**

4.1 ,,მზრუნველობას მოკლებულთა სასადილო“-ს ხელმძღვანელობს დირექტორი, რომელსაც თანმადებობაზე ნიშნავს და ათავისუფლებს თეთრიწყაროს მუნიციპალიტეტის გამგებელი.

4.2 ,,მზრუნველობას მოკლებულთა სასადილო“-ს დირექტორი:

ა) თეთრიწყაროს მუნიციპალიტეტის გამგებელთან შეთანხმებით კანონმდებლობით დადგენილი წესით შეიმუშავებს სახელფასო ფონდს, ამტკიცებს ,,მზრუნველობას მოკლებულთა სასადილო“-ს საშტატო განრიგს, შინაგანაწესს და სტრუქტურას.

ბ) თეთრიწყაროს მუნიციპალიტეტის გამგებელთან შეთანხმებით თანამდებობაზე ნიშნავს და ანთავისუფლებს ,,მზრუნველობას მოკლებულთა სასადილო“-ს თანამშრომლებს.

გ) მუნიციპალიტეტის გამგებლის თანხმობით უფლებამოსილია შეიძინოს და გაასხვისოს ,,მზრუნველობას მოკლებულთა სასადილო“-ს ფუნქციონირებისათვის აუცილებელი ძირითადი ქონება;

დ) კანონმდებლობით დადგენილი წესით დებს ხელშეკრულებებს ფიზიკურ და იურიდიულ პირებთან ,,მზრუნველობას მოკლებულთა სასადილო“-ს სახელით.

ე) მოქმედი კანონმდებლობისა და არასამეწარმეო (არაკომერციუოლი) პირი ,,მზრუნველობას მოკლებული სასადილო“-ს წესდების შესაბამისად, განაგებს დაწესებულების ქონებასა და ფინანსებს, ხელს აწერს საფინანსო დოკუმენტაციას;

ვ) უფლებამოსილია დაწესებულების სამუშაო პროგრამის ფარგლებში კავშირი დაამყაროს სხვა დაწესებულებებთან;

ზ) პასუხისმგებელია სანიტარული და ხანძარსაწინააღმდეგო ნორმების უსაფრთხოების დაცვაზე.

თ) კომპეტენციის ფარგლებში გამოსცემს ინდივიდუალურ-ადმინისტრაციულ სამართლებრივ აქტს.

ი) უზრუნველყოფს შესაბამისი რაოდენობის პროდუქტების შეძენა შენახვას და დამტკიცებული მენიუს მიხედვით გადასცემს მზარეულს სადილის დასამზადებლად.

კ) ,,მზრუნველობას მოკლებულთა სასადილო“-ს დირექტორი ანგარიშვალდებულია მუნიციპალიტეტის გამგებლის წინაშე.

ლ) მუნიციპალიტეტის გამგებელს წარუდგენს ყოველწლიურ ანგარიშს გაწეული სამუშაოს შესახებ.

4.3 ,,მზრუნველობას მოკლებულთა სასადილო“-ს კონტროლი:

,,მზრუნველობას მოკლებულთა სასადილო“-ს კონტროლს ახორციელებს თეთრიწყაროს მუნიციპალიტეტის გამგებელი აუდიტორის მეშვეობით.

**მუხლი 5**

**,,მზრუნველობას მოკლებულთა სასადილო“-ს ფინანსური სახსრები**

5.1 ,,მზრუნველობას მოკლებულთა სასადილო“-სდაფინანსების წყაროებია:

ა) ადგილობრივი ბიუჯეტიდან გამოყოფილი მიზნობრივი სახსრები.

ბ) საქართველოსა და უცხოეთის მოქალაქეებისა და ორგანიზაციების ფულადი შემოწირულობები და გადმოცემული ქონება.

გ) საქართველოს კანონმდებლობით ნებადართული სხვა შემოსავალი

5.2 ამ მუხლში ჩამოთვლილი ფინანსური სახსრები გამოიყენება მხოლოდ ,,მზრუნველობას მოკლებულთა სასადილო“-ს წესდებით განსაზღვრული მიზნებისა და ამოცანების განხორციელებისათვის.

5.3 ,,მზრუნველობას მოკლებულთა სასადილო“ ვალდებულია კანონმდებლობით დადგენილი წესით აწარმოოს საფინანსო - ეკონომიკური საქმიანობის აღრიცხვა-ანგარიშგება და შეადგინოს ბალანსი.

**მუხლი 6**

**საქველმოქმედო შენატანი**

6.1 არასამეწარმეო (არაკომერციული) იურიდიულ პირს ,,მზრუნველობას მოკლებულთა სასადილო“-ს თავისი საქმიანობის განხორციელების მიზნით უფლება აქვს მიიღოს საქველმოქმედო შენატანი ფიზიკური და იურიდიული პირებისგან.

6.2 საქველმოქმედო შენატანი შესაძლოა შეტანილი იქნეს როგორც ფულად ისე არაფულადი (სხვა მატერიალური ფასეულობების) სახით, ნებისმიერ ვალუტაში, ნებისმიერი ოდენობით.

6.3 საქველმოქმედო შენატანის შეტანა ეფუძნება ნებაყოფლობის პრინციპებს.

6.4 საქველმოქმედო შენატანის უკან დაბრუნების მოთხოვნა შემტანის მიერ ან შენატანის განაწილება გამგეობის წევრებს შორის დაუშვებელია.

**მუხლი 7**

**ლიკვიდაცია/რეორგანიზაცია**

7.1. არასამეწარმეო (არაკომერციული) იურიდიულ პირის ,,მზრუნველობას მოკლებულთა სასადილო“-ს რეორგანიზაცია ხორციელდება საქართველოს კანონმდებლობით დადგენილი წესით, თეთრიწყაროს მუნიციპალიტეტის გამგებლის გადაწყვეტილებით, მუნიციპალიტეტის საკრებულოს თანხმობით.

7.2. არასამეწარმეო (არაკომერციული) იურიდიულ პირის ,,მზრუნველობას მოკლებულთა სასადილო“-ს ლიკვიდაცია ხორციელდება მიზნის მიღწევის შედეგად, სისხლის სამართლის საქმეზე კანონიერ ძალაში შესული სასამართლოს გამამტყუნებელი განაჩენის საფუძველზე, გაკოტრებისას ან საქართველოს სამოქალაქო კოდექსის 38 მუხლის შესაბამისად.

7.3. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ფულში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

7.4. დამფუძნებელთა/წევრთა გადაწყვეტილება საზოგადოების ლიკვიდაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის პროცესი დაწყებულად ითვლება მისი რეგისტრაციის მომენტიდან.

7.5. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავენ არასამეწარმეო (არაკომერციული) იურიდიული პირის დამფუძნებლები/წევრები. არასამეწარმეო (არაკომერციული) იურიდიული პირის ლიკვიდაციისას ქონების გასხვისება შესაძლებელია, თუ:

ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

გ) ქონება გადაეცემა სხვა არასამეწარმეო (არაკომერციულ) იურიდიულ პირს.

7.6. აკრძალულია ლიკვიდაციის შედეგად დარჩენილი ქონების განაწილება არასამეწარმეო (არაკომერციული) იურიდიული პირის დამფუძნებლებს, წევრებს, ხელმძღვანელობისა და წარმომადგენლობითი უფლებამოსილების მქონე პირებს შორის.

7.7. თუ არასამეწარმეო (არაკომერციული) იურიდიული პირის დამფუძნებლებმა/წევრებმა არ განსაზღვრეს ლიკვიდაციის შედეგად დარჩენილი ქონების მიღებაზე უფლებამოსილი პირი, სასამართლო არასამეწარმეო (არაკომერციული) იურიდიული პირის ლიკვიდაციის შედეგად დარჩენილ ქონებას გადასცემს შესაბამისად ერთ ან რამდენიმე არასამეწარმეო (არაკომერციულ) იურიდიულ პირს, რომლებსაც აქვთ იგივე ან მსგავსი მიზნები, როგორიც ლიკვიდირებულ არასამეწარმეო (არაკომერციულ) იურიდიულ პირს. თუ ასეთი ორგანიზაციები არ არსებობს ან შეუძლებელია ასეთი ორგანიზაციების გამოვლენა, მაშინ შეიძლება მიღებულ იქნეს გადაწყვეტილება ამ ქონების სახელმწიფოსათვის გადაცემის შესახებ. სასამართლომ ქონება შეიძლება გაანაწილოს ლიკვიდაციის პროცესის დაწყების რეგისტრაციიდან 6 თვის შემდეგ.

7.8. ლიკვიდაციას ახორციელებს ხელმძღვანელობის უფლებამოსილების მქონე პირი (პირები) ან კანონით დადგენილი წესით დანიშნული ლიკვიდატორი. ლიკვიდატორი პასუხს აგებს, როგორც ხელმძღვანელობისა და წარმომადგენლობითი უფლებამოსილების მქონე პირი.

**მუხლი 8**

**დასკვნითი დებულებები**

8.1. წინამდებარე წესდება ძალაში შედის თეთრიწყაროს მუნიციპალიტეტის გამგებლის მიერ წესდების დამტკიცების შესახებ ბრძანების და ხელმოწერისთანავე.

8.2. თუ ამ წესდების (დამფუძნებელთა/წევრთა შეთანხმების) რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

8.3 ამ წესდებასა და საქართველოს მოქმედ კანონმდებლობას შორის არსებული შეუსაბამობის შემთხვევაში მოქმედებს კანონი.

8.4 წესდება შედგენილია ქართულ ენაზე 3 (სამ) იდენტურ ეგზემპლარად, რომელთაგან ერთი ინახება სამსახურის დამფუძნებელთან, მეორე დირექტორთან და მესამე საქართველოს იუსტიციის სამინისტროს საჯარო რეესტრის ეროვნულ სააგენტოში.

გამგებელი ბესიკ წიკლაური

არასამეწარმეო (არაკომერციული) იურიდიული პირი - ,,მზრუნველობას მოკლებულთა სასადილო“

წ ე ს დ ე ბ ა

ქ.თეთრიწყარო

2015 წელი